
URGHAS! 
Dum la Ghenerala Kunveno de delegitoj de A. E. P. en Lodz 


oni starigis proponon, ke Asocio de Esperantistoj en Pollando 
alighu al l. E. L. Nin ne interesas la propono mem, sed la resono, 
kiun ghi kauzis. La propono elvokis longedauran kaj viglan di- 
skuton, dum kiu oni substrekis certajn momentojn de ghenerala 
valoro. Oni atentigis, ke la esperanta movado posedas multajn 
reprezentantojn, sed neniu el ili estas vera reprezentanto de nia 
movado, Oni ne povas nei tiun chi konstaton, char verdire oni 
povas rajte demandi, kiu el la. ekzistantaj asocioj au ligoj repre- 
zentas lutan esperantistaron. Chu eble U. E. A., 1. E. L., S. A. 
T. l. K.U. E. au aliaj kiel ili estas nomataj? Chiu el ili reprezen- 
tas nur parton de la movado kaj neniu povas pretendi esti centro 
de la movado. Chiu el ili kalkulas en plej bona okazo po kelkmil 
da membroj, sed neniu rajtas esti reprezentanto de la tutajho. 

Sed ni devas demandi, chu tiu chi stato estas utila por la mo- 
vado kaj chu ghi ne estas shanghinda? Chu la bono de nia afero 
ne postulas ghian shanghon? Chu en nunaj cirkonstancoj, en perio- 
do de UNO kaj UNESCO ne estas necese posedi unu centran 
organizajhon, kiu rajtus diri, ke ghi estas sola rprezentanto de chiuj 
esperantistoj? Shajnas, ke je tiuj chi demandoj povas esti nur unu 
respondo: ghi estu! 

Oni eble respondos je nia postulo per riprocho, ke chiu el 
la ekzistantaj asocioj au ligoj reprezentas siajn apartajn, tre diver- 
sajn interesojn, chu ideajn chu profesiajn, do ili ne povas trovighi 
sub unu tegmento! Argumento niaopinie tre facile refutebla! Certe 
chiu asocio reprezentas kaj propagandas tre gravajn kaj valcrajn 
lau sia vidpunkto ideojn kaj ghi estas subteninda en sia laboro, sed 

intereson de individuoj kaj grupoj superas la bono de la tutajho, 
la bcno de nia movado. Ni chiuj celas la samon, kvankam chiu 
lau sia maniero kaj metodo. Ekzitas do neniu prudenta kialo, 
kiu malhelpus atingi interkonsenton inter diversaj asocioj, krom 
ambicioj chu personaj chu prestighaj, kiujn oni devas tiu chi-oka- 
ze flankenmeti. 

Chu estas necese citi faktojn por pruvi la suprediritan?! Ni 
citu ekz. la lastan iniciaton de l. E. L., kiu celis kolektadon de 
deklaracioj por Esperante en diversaj landoj por prezenti ilin al 
UNO. Ni ne parolu nun pri la demando, chu la iniciato estis ghu- 
sta au ne, chu oni elektis celkonscian vojon au ne, temas pri tio, 
kiel estis akceptita la iniciato de aliaj asocioj kaj kiajn sekvojn 
ghi rezultos? Char ghin entreprenis „neutrala organizajho, aliaj 
rifuzis ghin partopreni pro ideaj kauzoj. Kaj kia estos la rezulto? 
Se I. E. L. ech sukcesus kolekti cent mil da deklara- 
cioj, UNO rajtos demandi, chu l. E. L. reprezentas la tutan espe- 
rantistaron, kion ghi ne povas atribui al si. La rezulto de la inicia- 
to povas facile farighi nula, 

Ke nia voko ne estas izola, tion pruvas la diskuto dum la 
Tutpola kongreso en Łódź, tion pruvas la alvcko de dro T. Ken 
en januara numero de „Flandra Esperantisto", tion pruvas la di- 
skuto en la lastaj numeroj de „„Sennaciulo''! La neceso de inter- 
konsento farighas tre evidenta kaj nediskutebla. 


Pri la praktika kaj teknika solvo de la demando ni ne vo- 
las jam parcli, tio estas afero de kiel eble plej proksima eston- 
teco. Nun oni devas nepre starigi specialan komisionon, ni nomu 
ghin: Interkonsenta Komisiono, al kiu chiu internacia asocio au 
ligo delegus sian reprezentanton kaj kiu ellaborus chefajn punk- 
tojn de la interkomprenighc koncerne starigon de la chefa orga- 
nizajho, kiu unuigus chiujn internaciajn asociojn kaj estus vera 
reprezentanto de la esperanta movado. 


Al tiu chi reprezentantaro apartenus chiuj naciaj asocioj, in- 
ternaciaj asccioj kiel U. E. A. kaj l. E. L. (kiuj cetere povus kun- 
fandighi en unu grandan organizajhon), internaciaj ideaj asocioj 
kiel S. A. T., IKUE ktp., fakaj kaj profesiaj organizajhoj, kaj 
multaj aliaj. Tiu chi organizajho ampleksanta chiujn ekzistantajn 
asociojn estus vere internacia esperanta reprezentanto de la mcvado 
kaj ghia forto estus nombrata lau multmila cifero de la membroj. 
Tiu chi projekto ne estas utopio! Pli utopiaj projektoj farighis en 
la nuntempo realajho, ke mi citu: UNO! Ghi estas efektivebla 
nur per bona volo de tiuj, de kiuj dependas la interkonsento kaj 
en ilian bonan volon ni ne volas dubi. 

Tiu chi nia voko ne restu nur „voko en la dezerto“, ghi de- 
vas elvoki potencan ehhon en chiuj landoj, che chiuj bonvolaj 

samideanoj, por kiuj la prospero de nia ideo staras je la frunto 
de niaj penoj. Tial ni alvokas chiujn esperantajn gazetojn, ke ili 
deklaru sian sintenon koncerne la demandon, ke ili sincere kritiku 
nin, se ni ne pravas, ni alvokas chiujn asociojn, ke ili ekprenu la 
iniciaton en siajn manojn, sed ne prisilentu la demandon, char 
tiam ghi estus mortigata antau la naskigho! Ni atendas publikan 
diskuton pri la temo, sed precipe ni atendas la agon! 


La tempo rapide flugas, en la mondo okazas gravaj fak- 
toj, kiuj influas la vivon de multaj nacioj, la internaciaj rila- 
toj estas tiel komplikitaj kaj ofte ech dangheraj, ke solvo de 
la internacia lingvo trudas sin per si mem. Tial estas necese, 
ke ni ne preterlasu la okazon. 

La afero urghas, tre urghas! Alf. 


Noto: Jam post finskribo de chi tiu artikolo .ni ricevis jenan 
komunikon, kiun ni represas por informo de interesatoj: 


[. E. L. kaj U. E. A. 


Kunveno okazis en Bern la 21/22-an de Julio 1946 inter 
reprezentantoj de l. E. L. kaj U. E. A. por interkonsenti pri 
kunfandigho de la du organizajhoj kaj por chesigi la duecon 
en la Esperanto-movado. 


Post du tagoj de tre amika diskuto oni trovis favoran bazon 
nun submetotan al la du komitatoj. La trovita interkonsento 
respondos al la celoj de la du partoj de la movado kaj certe 
ghojigos la tutan Esperantistaron. 

Partoprenis: C, C, Goldsmith, Hans Jakob, Hans Kurstei- 
ner, Ĝ. Rotach. 


Prezidis: Prof. Edmond Privat. 


SEPTEMBRO, MONATO DE REKONSTRUO 
DE VARSOVIO 


La unuan de septembro pasis la sepa datreveno de la bar- 
bara atako de Hitler kontrau Pollando kaj komencigo de la 
dua tutmonda milito. Sep malfacilaj jaroj pasis ekde la mo- 
mento, kiam dum la unua septembra, bela mateno super la che- 
furbo de Pollando ekmughis la bombaviadiloj kaj resonoj de 
eksplodantaj bomboj malkvietigis la trankvilon de la miliona 
urbo. La unuan fojon, poste chiam pli ofte, la pavimo de Var- 
sovio makulita estis per sango de infanoj kaj virinoj, per la 
sango de la senarmila civila loghantaro. 

Malice estis atakita Pollando kaj ghia chefurbo Varsovio! 

Germanoj vclis detrui la koron de la lando. lli volis tra- 
tranchi la nervojn, kondukantajn al ghia cerbo. 

Detruante la chefurbon la malamiko pensis pri la tuta 
lando. Tio estis antaudiro de tio, kio sekvos poste. La for- 
lasita de tiama registaro loghantaro de Varsovio kuraghe kon- 
traustaris la alvenantajn motorigitajn hordojn de la moderna 
Atillo, Dank' al la superantaj fortoj rompita estis la kontrau- 
staro, sed ne humiligita la spirito de la loghantaro de la che 
furbo de Pollando. 

Post okupo de Varsovio germanoj komencis sisteme de- 
truadi chion, kio kunligita estis kun la pola kulturo, chion, “kio 
povis memorigi al la popolo pri ghia memstara ekzistado. 


Detruita estas monumento al Mickiewicz, la plej granda 
poeto kaj profeto pola, kies la plej eminenta verko „Sinjoro 
Tadeo" estas ankau tradukita Esperanten. Mcnumento al Cho- 
pin, genia majstro de l'tgnoj estis fandita je armiloj, Oni for- 
veturigis monumenton al“lM pola nacia heroo princo Poniatow- 
ski, chizita de fama lIhornwaldsen. le kashita estis la monu- 
mento al la heroa botistc- kolonelo Kilinski, kiu nur antau ne- 
longe revenis sur sian iaman lokon. Detruitaj estis aliaj monu- 
mentoj, memorigantaj la venkojn de pola soldato. Oni detruis 
chion, kio povis memorigi, ke Varsovio estis la chefurbc de 
Pollando. lio estis la komenco de la satana plano, lau kiu el 
Varsovio devis resti nur malgranda kvartalo germana... 


Provokite de germanoj eksplodis en la jaro 1943 en la 
Juda Kvartalo, en la „geto“ ribelo. La judoj volis almenau 
honore morti. Responde germanoj detruis pli ol mil domojn, 
situitajn en iam la plej industria kaj. komerca urbparto. Ili 
ne nur detruis, sed ankau ekspledigis la fundamentojn. Nun, 
tie, kie iam bolis la vivo, estas amaso da rubo', herbkovrita, 
regas morta tombeja trankvilo... 

Ne povis rompi la spiriton de la loghantoj de la chefurbo 
diversaj ordonoj kaj persekutoj. Varsovic chiam estis la voj- 
montrilo por la tuta lando kaj popolo. 

Kaj kiam en augusto de la jaro 1944a eksplodis en Var- 
sovio la tragedia insurekcio, la loghantaro de la chefurbc sen 
diferenco de politikaj vidpunktoj prenis armilojn kaj iris amase 
sur barikadojn batali kontrau la malamata malamiko, Kon- 
trau la germanaj „tigroj' kaj „panteroj ekstaris junulo kun 
botelo da benzino, kontrau la peza artilerio kaj bombjhetiloj eka- 
peris knabino kun revolvero au fusilo en la mano. La insu- 
rekcio estis antaudestinita je malsukceso, sed heroeco de ghiaj 
partoprenintoj transiris en la historion. 

Venis la likvido de Varsovio. Lau la plans oni detruis kaj 

„bruligis domon post la domo. Malnova urbparto kun la bela 
polihhromio, katedralo de Sankta Johano, la sola pura goti- 
kajho en Pollando, preghejoj, muzeoj, teatroj, bibliotekoj, logh- 
domoj chesis ekzisti. 

Super la chefurbo de Pollando altenighis maro da fajro kaj 
la densa fumo, kiel funebra krepo kovris chirkauajhojn de la 
brulanta Varsovio. Sangis la koro de Pollando! Povis shajni, 
ke Varsovio kiel chefurbo, kiel centro politika kaj kultura chesis 
ekzisti. 

Sed la demokrata registaro de la liberigita Pollando, antau- 
enizhante kun la venkira Rugha Armeo kaj la Pola Militistaro 
ne elektis kiel sian sidejon Krakovon, la urbon de iama brila 
pasinteco, kie spiritoj de la polaj reghoj shvebas super la pra- 
malnova Vavelkastelo, sed: kie estis ankau la „chefurbo“ de la 
Ghenerala Gubernio; ankau oni ne elektis Lodzon, la netushitan 
de la milito urbon de fabrikaj kamentuboj, sed ghi saghe trans 
portis sian sidejon al la antauurbo de Varsovio — Praga, mirakle 
preskau neruinigita. 

Ne estis akvo, lumo, gaso, komunikiloj, stratoj de la che- 
furbo estis supershutitaj de rubo, mur-kaj ferrestajhoj, sed forta 
estas la vclo de la registaro, nehezitebla la deziro de la loghan- 
taro, kiu meze de multaj malfacilajhoj kaj maloportunajhoj 
rekonstruas sian amatan urbon! 

Kaj nun, dudek monatojn post la liberigho, preskau chiuj 
domoj kaj stratoj estas lumigitaj, estas akvo, gaso, funkcias te- 
lefonoj, oni elveturigis dekmilojn da kubaj metroj da rubo, tra 
stratoj de l'urbo, chirkauitaj de ruinoj. similantaj al iaj stran- 
gaj dekoraciajhoj rapidas tramoj kaj trolejbusoj, fiere alti- 
ghas la konstruajho de la unua regna teatro, funkcias ankorau 
kvin pluaj teatroj, kvar kinejoj (ankorau du estos malferma- 
taj dum la plej prcksimaj semajnoj), per la bela arko de la 
ponto je la nomo de Poniatowski, konstruita dum la rekorda 
tempo estas kunligitaj la ambau bordoj de Vistulo, rekonstruita 
estas ankau la fervoja ponto, preskau chiutage oni donas kon- 
struajhojn pcr dispono de kulturaj kaj administraj organizoj. 
Varsovio aperas el la rubo, Varsovio bolas per pli ol duon- 
miliona loghantaro, Varsovio vivas! 


Rekonstruo de Varsovio farighis jam zorgo de la tuta lan- 
do. La monato septembro, dum kiu per la bombardado de la 
chefurbo de Pollando komencighis la dua mondmilito estas 
deklarita kiel monato de rekonstruo de Varsovio. En la tuta 
lando estas fonditaj pli ol tri mil komunumajn, distriktajn, ur- 
bajn komitatojn por la rekonstruo de Varsovio, kiuj organizas 
la socian agadon por tiu chi celo. 

Kaj ghuste diris civitano Bierut, la Prezidanto de la Landa 
Nacia Konsilantaro: 

„La komunuma strechigho de laboristo el Łódź, Silezio, 
de vilaghano el la Lublina vojevodio au el Pomeranio, de ko- 
loniiganto el la Teroj Reakiritaj, strechigho de inteligentulo 
kaj scienculo konstruos Varsovion, kiu estos 'la chefurbo de 
Chiuj, al kiu chiu polo donos parton de sia koro. Tiu chi strechi- 
gho ankorau pli forte kunligos kaj kunfandos niajn vicojn, la 
vicojn de konstruantoj de Pollando, pli bona kaj pli felicha". 

j L. Dratwer 


KOMUNIKOJ DE A. E. P. 


La 10. de julio kj. estis alprenita de la Chefa Estraro de 
A. E. P., la suba 


REGULARO POR SEKCIOJ de A. E. P. 
S l. Lau art. 6 p. d) de la regularo de A. E. P. la mem» 


broj de la Asocio rajtas fondi che ghi sendependajn sekciojn fa- 
kajn kaj ideajn, kiel ekz. laboristan, pedagogian, skoltan, studen- 
tan, artistan kpt, kies agadkampo estas tuta lando. 

$ 2. Membroj de la sekcio pagas kotizon destinitan nur 
por celoj de la sekcio kaj fiksas ghin la estraro de la sekcio; ja- 
ran raporton oni submetas al la Chefa Estraro de la Asocio por 
sciigo kaj budgheton por kcnfirmo. 10% da pura profito rice- 
vas la Chefa Estraro de la Asocio. 

8 3. La estraro de la sekcio konsistas minimume de pre- 
zidanto, ghia anstatauanto, sekretario kaj kasisto kaj estas elek- 
tata chiujare dum Ghenerala Kunveno de la delegitoj de A. E. P. 
de la sekcimembroj. La sekcio gvidas aparte sian kason, kiu 
estas submetata al kontrolo flanke de la Revizia Komisiono de 
la Asocio resp. de la grupoj. 

$ 4. La ideaj kaj programaj montriloj de la sekcio estas 
decidataj dum la jara kunveno de la sekcio kaj ili devas est 
konformaj al decidoj de la asocia regularo (art. 3). La sekcio 
rajtas fondi lokajn sekciojn che la grupcj de la Asocio. 

$ 5. Eldonagado de libroj, gazetoj kaj propagandiloj estas 
interna afero de la estraro de la sekcio post konfirmo flanke 
de la Chefa Estraro de la Asocio. 

§ 6. Jaraj raportoj de la sekcioj estas enmetatoj en la jaran 
raporton de la Asocio. lli povas esti eldonitaj aparte por celoj 
de la sekcio. r 

m 

Lau la decidoj akceptitaj dum la Ghen. Kunveno de dele 

gitoj en Łódź chi-jare la Chefa Estraro de A. E. P. komu 


mikas jenon: 

I) Oni fondis che la Chefa Estraro Propagand-kasen, 
kies provizoj estos destinitaj nur por propagandaj celoj. Tial ni 
alvokas chiujn grupojn kaj ankau unuopajn samideanojn en Pol- 
lando, ke ili kolektu uzitajn, neuzitajn au nun jam plu ne vali- 
dajn poshtmarkojn por plua intershangho kun eksterlands pere 
de A. E. P. kaj eventuala vendado en filateliaj komercejoj. 
Kolektitajn pm.-n oni devas sendi al la Chefa Estraro (Kraków, 
Rynek gł. 34) kun mencio: filatelia fako. Estas tute kompre- 
neble, ke chiu samideano rajtas ankau pagi senpere monon al 
nia kaso por propagandaj celoj, ech tute ne kolektante posht- 
markojn. 

2) Por organizi historian arkivon che la Chefa Estraro kaj Mu- 
zeon de pola esperantismo oni devas kolekti chiujn objektojn, no- 
tojn, fctojn, presajhojn, broshurojn, leterojn de esp. eminentuloj 
en Pollando (Zamenhof, Grabowski, Bujwid, Kabe ktp.), artiko- 
lojn en jhurnaloj kiam ajn aperintajn kaj sendi ilin kun eventualaj 
rimarkoj kaj klarigojn (kiel eble per presliteroj au mashinskribitaj) 
al la Chefa Estraro. Samtempe oni devas konstante kolektadi chiujn 
notajhojn, artikolojn kaj komunikojn aperantajn nun en chiutaga 
gazetaro, rilatantajn au esperanton au problemon de lingvo inter- 
nacia ghenerale au iun ajn alian lingvon internacian (Basic Eng-- 
lish, Ido, Interlingua) au ech nur. lingvan problemon favore por la 
ideo de lingvo internacia kaj sendi gazeton au tutan jhurnalon kun 
chirkaukadrita per rugha krajono koncerna artikolo al la Chefa 
Estraro. Tiu chi materialo estas necesa por la tutpola arkivo, ser- 
vonta kiel fonto de la scio pri esperanta movado; en nia lando kaj 
por la lingvostudoj. Ni konsilas al chiuj grupoj fondi similan eltran- 
chajhkolekton de loka gazetaro por propraj celoj. 

3) Pensante pri la fondc. de Centra Biblioteko Esperanta la 
Chefa Estraro alvokas polan esprantistaron sendi chiujn posedatajn 
librojn superfluajn au almenau tiujn, kiujn ili posedas en pli gran- 
da kvanto al la Chefa Estraro. Nia movado forte malsatas je li- 
brcj. Ni povas ankau interperi en intershangho de la libroj kaj ni 
atendas proponcjn. Senditaj libroj restos proprajho de la sendan. 
to kaj servos por migrantaj bibliotekoj au bezonoj de esperanti- 
stoj science laborantaj. 

4) Por montri al neesperantistoj la praktikecon kaj uzeblecon 
de nia lingvo la Chefa Estraro decidis organizi Scienco-Intershan- 
gho- Helpon lau jenaj principoj: 

a) Esperantistoj (au grupoj) loghantaj en universitataj urboj 
devas-almenau unufoje en la jaro (ekz. en komenco de la lernjaro) 
viziti sekretariejon de chiu fakultato kaj sciighi tie pri titoloj (en 
pola lingvo) de sciencistoj kaj nomojn de autoroj lau jena de- 
mandaro en nacia lingvo (traduku ghin nacilingven): 

I. Nomo de la altlernejo 
ll. Adreso 
PI. Fakultato 
[V. Nomaro de verkoj kaj publikajhoj de la lasta periodo. 


Nro Ncmo de la autoro Titolo de la verko Rimarkoj 


En tiu chi rubriko oni devas mencii, chu la verko aperis en li- 
bro, kie, chu estis publikigita en formo de prelego, radiodisaudigo 
(kiam), chu ghi estas ankorau manuskripto kaj chu la autoro kon- 
sentas je eventuala traduko esperanten por informi pri ghia enhavo 
sciencistojn labcrantajn en eksterlandaj altlernejoj. 

Plej bone estus tian mashine skribitan demandaron enmanigi 
al dekano de la fakultato kaj peti lin, ke li sciigu pri la celo de 
la enketo siajn kunlaborantojn. 

b) Legeble skribitan formularon oni sendas al la Chefa Estra- 
ro, kie ghi estos tradukota esperanten kaj sendota al Esperanto- 
asocioj eksterlanden kun peto sciigi tieajn altlernejcjn pri la en- 
havo de la demandaro. Ni petos samtempe, ke ili agu sammaniere, 
por ke ni povu utiligi iliajn sciigojn por niaj universitatoj. 

c) Se oni postulos de ni tradukon de ia laborajho el la pola 
lingvo esperanten, ni farcis tion pere de niaj kunlaborantoj en tuta 
Pollando. Sarntempe ni pelas samideanojn povantajn traduki tiajn 
laborajhojn, ke ili komuniku al la Chefa Estraro siajn nomojn kaj 
sciencbranchon por ili plej bone konatan. 

Char la afero estas tre grava, serioza kaj por praktika propa- 
gando de nia lingvo grandsignifa, ni petas chiujn grupojn la afe- 
ron precize kaj akurate organizi kaj uzi por ghi respondecajn ho- 
mojn. 


LISTO DE LA GRUPOJ DE A. E. P. 


Por plifaciligi kontakton de la grupoj inter si kaj de izolaj 
samideanoj kun la grupoj ni donas chr-sube liston de jam ekzistan- 
taj grupoj kun preciza ilia adreso: 

Asocio de Esperantistoj en Pullando, Chefa Estraro: Krakow, 
Rynek gl. 34 

grupo en Kraków, Rynek gl. 34, ofic., lll etagho 

Warszawa, Al. Przyjaciot 9, B. Czechowski 
Łódź, Gdańska 44, B. Monkiewicz 
Gorlice, „Magdalena“, Świetlica Nafciarzy 
Chropaczów, Figuły 28, W. Lipok 
Szopienice, 3. Maja 28a, R. Sakmierda 
Sosnowiec, Targowa 9, Dro A. Ingster 


Bielsko, Mickiewicza 13, Fr. Walas 

Gdansk—Oliwa, Asnyka 2, Al. Kożuch 
Radom, Zeromskiegc' 27, W. Misiewicz. 

La Chefa Estraro petas chiujn grupojn sendadi regule chiu- 
monate raporton pri sia agado por eventuala ghia uzo en ,,P. E.”. 

La grupoj estas petataj sciigi nin senprokraste pri la nombroj 
de pagantaj membroj por plifaciligi al ni kolektivan sendadon de 
„P. E.” por viaj membroj. 

Ni rememorigas, ke (lau decido de la Ghen. Kunveno de dele- 
gitoj en Lodz) la abono de „P. E.” estas deviga por chiu mem: 
bro de la grupo, kiu pagas zl 8.— por chiu n-ro de la gazeto. La 
pagon por la gazeto devas la grupo sendi chiumonate kune kun 


la membrokotizo. 


VARSOVIA INSUREKCIO EN 1944 


La pola nacio festis 2-an datrevenon de la 'Varscvia insurek- 
cio kontrau germanoj, kiu eksplodis la l-an de augusto 1944 j. 
kaj dauris 63 tagojn. Por kompreni moralan signifon de tiu chi 
batalo oni devas konscii kondichojn, en kiuj batalis polaj patrio» 
toj. Kcntrau germanaj divizioj armitaj per plej modernaj bataliloj 
kun aviadiloj, tankoj, peza artilerio ktp. staris pola junularo kaj 
ech infanaro (12.jara Henriko Cichocki akiris alnomon „ligro“ 
pro bruligo de germana tanko per celtrafa jheto de botelo kun ben- 
zino) armita per revolveroj, boteloj kun benzino kaj precipe man- 
grenadoj sen iu ajn ekstera helpo kaj sen suficha manghajho. Kaj 
tamen ghi batalis 63 tagojn! 

Tiu chi batalo dauris 63-foje pli longe ol defendo de Tobru- 
kc per kelkdekmil da bonege armitaj sudafrikanoj, | 2-foje pli lon- 
ge ol la defendo de Nederlando, kiu kapitulaciis post 5 tagoj, 5-foje 
pli lcnge ol la defendo de Belgujo. Bresto estis defendata de 
germanoj dum 4() tagoj kaj kapitulaciis, posedante 40.000 da bo- 
ne armitaj kaj provizitaj soldatoj kaj oni. rigardas tiun chi defen- 
don kiel ekstercrdinaran, Francaj „maquis', kies potencon oni 
kalkulis je 15 divizioj estis provizataj de miloj da aliancaj aero- 
planoj, dume amerikaj aviadiloj, kiuj devis provizi la varsoviajn 
batalantojn per militmaterialo, flugis tro alte kaj la provizajho 
falis plej parte sur terenojn okupitajn de germanoj. 

63 tagojn batalis polaj patriotcj Inter la civila loghantaro de 
la chefurbo, kiu samgrade suferadis kiel la batalantoj, 

La germana vengho estis terura: kompleta bruligo kaj ruinigo 
de la chefurbo, mortigo de centmiloj da loghantoj, elsendo de 
pluaj centmiloj al germanaj koncentrejoj! 

Kaj malgrau chiuj batoj de la sorto Pollando revivighis kaj 


Varsovio rekonstruighas! 
us. 

MEMORE AL TIUJ, KIUJ FORIRIS! 


Weinstein Halina, estraranino de kelkaj varsoviaj esp. grupoj, ko- 
nata propagandistino, mortis en Varsovia ,,ghetto”.. 

Weinstein Anna, malnova esp.-ino, mortis en Varsovia , ghetto”. 

Pasztejn Eugenia, estraranino de „Laboro“ kaj V. E. S., gazumita 
en Treblinki. 

Migacz Jozef, instruisto en Nowy Sacz, murdita de germanoj la 
9. 7. 1944 kiel garantianto. 


Krenicki [gnacy dro, estrarano de „Konkordo“, gazumita en Tre- 


blinki. 

Krenicki Izaak dro, estrarano de „Konkordo“, gazumita en Tre- 
blinki. 

Wolkier Józef, U. E. A. — delegito en Gdañsk, pereis en koncen- 
trejo. 


Shapiro Natan, eldonisto, gazumita en Treblinki. 

Zysman Juliusz, estrarano de A. E. R., murdita. 

Brandszteter Mieczyslaw (M. Brand), poeto kaj jhurnalisto, mor- 
tis en Varsovio „ghetto. 


(daurigota). 


LA UNUA POSTMILITA ESPERANTA RADIO. DISAUDIGO 
EN VARSOVIO 


La „Pola Radio“ chiam estis ne tro favora al Esperanto. An- 
tau la milito nur dank'al persona influo de nia neforgesebla prof. 
d-ro Odo Bujwid ghi de tempo al tempo disaudigis esperant- 
linvajn prelegojn. 

Kompreneble, ke akau nun en la nova, demokrata Pollando 
ni, varsoviaj esperantistoj, klopodis che „Pola Radio" pri la espe- 
rantaj disaudigoj kaj fine ni sukcesis. Chiulunde je horo 22 (lau 
MET) okazos informoj pri Polujo en Esperanto, 

Mi kaj s-no Edward Bugajski, nia parolisto, trovighas en la 
„disaudigejo''. Post momento ekbrilos la rugha signalo kaj „la 
unuan fojon sur la ondoj de „Pola Radio“ post sesjara turmen- 
tado eksonos nia bela Esperanto". 

Mi estas iom kortushita. Ja okazas komenco de la regulaj espe- 
rantaj radiodisaudigoj en nia lando! 

Kaj emocie plue sonas la vortoj: 

«wni salutas vin, geesperantistoj de la tuta mondo"... 

...,, Antau ol ni komencos niajn disaudigojn esperantajn ni de- 
vas honori la multnombrajn pollandajn esperantistojn, infanojn, 
junulojn, plenkreskulojn, aktivajn kaj pasivajn, turmentitajn en la 
germanaj koncentrejoj, kremaciejoj, brulantaj „getoj“, falintajn 
sur la batalkampo...” 

Silento, 

Kaj ree sonas la vocho jam pri la aktualaj demandoj de la 
moderna Polujo. La Disaudigo' dauras, 

Kaj nun nur de vi, karaj gesamideanoj, dependas la sukceso 
de niaj disaudigoj. Tiai ne hezitu kaj tuj skribu multnombre kaj 
skribigu aliajn al „Pola Radio”, Warszawa, Koszykowa 8. 


Ghis la reaudo! 


L Dratwer 
Represo petata! 


GRATULO EL PORTUGALIO 


Ni ricevis leteron el Portugalujo, kies eltirajhon ni citas: ,,Ve- 
re emocian sensacion mi sentis, kiam mi eklegis vian allogan gaze- 
ton „Pola Esperantisto“ kaj mia plumo ne povus ne movighi por 
gratuli miajn polajn kamaradojn, kies energion ne sukcesis for- 
mortigi la fia nacia kalkanumo! La esperantistaro en Polio estis 
kaptita de por mi stranga vidmaniero pri unueco kaj la plej mal- 
samaj tendencesperantistoj kunaktivas en unu sola organizajho, en 


unu sola gazeto!... Mi profitas la okazon por saluti la polan esper: 
antistaron, kiu denove rajtas aktivi post tiom longa katakomba 
periodol... 


Gravan sukceson kaj prosperon! 
Frazao Faria 
R. Jose Estevao, 26, 3, -E. 


Lisboa.“ 
La Redakcio elkore dankas samideanon F. F. pro liaj kur- 
aghigaj vortoj 


POLA KRONIKO 


El Varsovio. 

La 3-an de augusto okazis la unua datreveno de fondo de la 
laborista grupo , Verda Stelo" che le shtata alkoholmonopolo, La 
grupon senlace gvidas sno W. Majewski. En la bele ornamita klu- 
bejo de la monopolo kunvenis kelkdeko da gesamideanoj. Sekvis 
salutparoladoj de reprezentanto de la Entreprena Konsilantaro, 
Kulturkomisiono kaj de varsoviaj esperantistoj. Ankau okazis kon- 
certa parto. 

Ekspozicieto de esperantaj libroj kaj esperantajhoj plibeligis 
la aranghon. 


Varsovion vizitis sveda samideano Anders Roos el Norr- 
koping, kiu kunportis kun si donacojn por polaj esperantistoj. 

Sno A. Roos parolis ankau per la „Pola Radio“. Lian paro- 
ladetcn, tradukitan ankau pollingve sekvis ludado kaj kantado de 
nia himno. 


Sno B. Czechowski gvidis kurson de Esperanto por l() gein- 
struistoj. 

Varsovia gazetaro presigas de tempo al tempo sciigojn pri 
Esperanto. 


ESPERANTA MOVADO SUR POLA MARBORDO 


En Gdañsk 8-an de septembro okazis unua postmilita kunveno 
de esperantistoj, lau iniciato de ne longe antaue veninta el la kon- 
centrejo tra Svedujo fervora kaj agema esperantistino Sino Ed- 
varda Kaminska. Kunvenon partoprenis kelkdeko de esperantis- 
toj, kiuj unuavice per kelkminuta silentado honoris la memoron 
de tiu-chi granda nombro da polaj samideanoj, murditaj de ger- 
mana buchistaro. Post tre interesa prelego de s-ano Kaminski, oni 
decidis fondi la filion de A. E. P. Nove-elektita estraro konsistas 
el: A. Kozuch (prez.), E. Kaminska (sekret.), K. Majorkiewicz 
(vicprez.), Toczyski (propag.). La konveno estis antaue anoncita 
en radio de Gdansk. Krom tio ankau estis mallonga mencio pri 
eAperanto en sama radio. Membroj de ncva asocio plendis multe 
pro manko de libroj kaj diversaj instruiloj en esperanto. Kauzo 
bone konata. Ĝermana okupado tute neniigis niajn asociajn kaj 
privatajn librarojn. Kiel bone estus, se eksterlandaj esperantistoj, 
kiuj eble ne tiom suferis dum tiu-chi milito, kaj kiuj posedas super- 
fluajn, au malnovajn esperantajhojn, sendu ilin al ni. Ni estus ege 
dankemaj. Portempa adreso de nova filio estas: A. Kozuch, 


Gdañsk-Oliva, Asnyka 2. 


En Gdynia en Liceo de Belaj Artcj oni komencis instruadon 
de esperanto kiel devigan instrusobjekton. Lernantoj de tiu chi 
instituto petas chiujn, kiuj interesighas pri belaj artoj, au studantaj 
ankau chi-tiun branchon de artismo, ke ili skribu al la liceo por 
intershanghado de desegnajhoj, fotoj kaj aliaj interesaj objektoj. 
Ankau estus dezirinde, sendr al direkcio de la lernejo gratullete- 
rojn pro la enkonduko de esperanto, Adreso de la lernejo estas: 
Gdynia, Korzeniowskiego 43, Miejskie Liceum Sztuk Plastycznych. 


En plej granda chiutaga jhurnalo de marbordo „Dziennik 
Bałtycki“ aperis interesa artikolo pri esperanto de s-ano Janicki. 


Prof. J. Toczyski 

SCIIGOJ DE POLA ESPERANTA SKOLTARO 


Esperanta movado inter polaj skoltoj chiam kreskas. Lau 
anoncoj, kiuj venis al mi, nuntempe okazas esperantaj kursoj por 
skoltoj en kelkaj lokoj, nome: en Varsovio, Łódź, Gdynia, Wał- 
brzych, Zuraczyn, Krakovo kaj Torun. 

Intereso por esperanto ghenerale inter skoltoj estas multe pli 
granda ol antau la milito. Grava malhelpo estas manko de skoltaj 
instruistoj de nia lingvo. Tiakauze mi petas chiujn E-instrustojn, 
ke ili proponu al skoltaj lokaj komandejoj lecionojn de esperanto, 
char tre ofte ili ne scias, kien sin direkti en ties bezono. 

Skolta Esperantista Ligo ekkomencis sian agadon, post reve- 
no de militservo Douglas Mourphy, ghia chef-komisaro. Agento 
por Polujo restas dumtempe antaumilita agento J. Toczyski (Gdy- 
nia, Morska 77). 

Chefa Skoltino de la mondo Lordino Baden Powell antau 
nelonge esprimis sian tre favoran opinion pri esperanto, konsilante 
ech, ke oni faru propagandon che O. U. N., por akcepti esperan- 
ton kiel lingvon -de kongresoj, kaj enkonduki ghin en lernejojn 
de la tuta mondo. 


Just, 


RADIO—DISAUDIGOJ 


Bern, Svisujo, ondolongo 47,28 m, dimanche de 19,10— 
19,20 h. 

Moravska Ostrava, Chehhoslovakujo, ondolongo 325 m, mar- 
de kaj vendrede de 22,50—23,00 h, 

Praha, Chehhoslovakujo, ondolongo 1571 m, chiutage de 
21,00—21,30 h. kaj ondolongo 4/0 m, lunde kaj jhaude de 22,50 
~—2 3,00 h. 

Varsovio, Pollando, ondolongo 49,06 m, lunde de 22.10— 
LL h: 

Sofia, Bulgarujo, ondolongc 332 m, merkrede de 17.00— 
37,15 h. 


KIU HELPOS? 


Garewicz Jan petas informojn pri la sorto de sia frato Ju- 
liusz Garewicz, Lodza esperantisto, nask. 4. V. 1920 en Lodz. 
studento de Varsovia Universitata, kiu post la insurekcio en 
Varsovio en 1944 estis sendita al koncentrejo en Germanujo. 
Kiu posedas iun ajn sciigon pri li estas petata sendi ghin al la 


Redakcio de „P. E.”. 

DANKON 


al sanoj Engelbrecht Hansen, Holbek, Danujo kaj Josef 
Karl, Luzern, Svisujo por senditaj libroj. 

Responde al kelkaj demandoj ni informas, ke intern, re- 
spondkuponoj validas en Pollando, do oni povas sendi ilin al 
ni sentime. 

De la administracio. Grupoj kaj samideanoj, kiuj ricevis 
„P. E.” por komisia vendado, estas petataj sendi kalkulon por 
venditaj ekzempleroj. Bonvolu sendi monon por ili kaj neven- 
ditajn resendu! 


LERNOLIBRO DE ESPERANTO 


prilaborita de prcf. M. Sygnarski lau metodo de pastro 
Cseh aperos en nelonga tempo. Antaumendojn kaj pagojn ak- 
ceptas la Chefa Estraro de A. E. P., Kraków, Rynek gl. 34, 
P. K. O. — konto IV — 196, Zwiazek Esperantystów w Polsce. 


PROPAGANDA SEMAJNO 


La Chefa Estraro de A. E. P. decidis aranghi Propagan- 
dan Semajnon de Esperanto en la tagoj de 15.—22. XII. 1946. 
Dum tiu chi tempo estos aranghita Vespero je memoro de nia 
Majstro, propagandaj prelegoj kaj aliaj entreprenoj. Chiuj gru- 
poj estas petataj komenci jam nun preparajn laborojn por tiu 
chi celo. Estas projektata eldono de propagandaj flugfolioj. 


KORESPONDADO 


B. Bultemeyer, Jan van Galenstraat 86 l, Amsterdam (W) 
Nederlando, 35-jara, kontoristo deziras korespondi pri momen- 
taj aktualaj temoj. 

Hruŝska Josef, Ceske Budejovica — IV, Machova 622 (Che- 
hhoslovakujo), 43-jara, librotenisto deziras korespondi kun sam- 
profesia kamarado, intershanghas poshtmarkojn. 


AMIKOJ EN TUTMONDO! 


Mi tre salutas Vin kaj deziras chicn bonan al Vi! Post 


kruela milito por mortigitaj — gloron! Por lliaj familioj — 
kondolencon! 
Al vivantaj Amikoj mi shatas voki — renovigu ni nian 


korespondadon! Bol. Czechowski Pollando, Varsovic, Aleja 
Przyjaciot 9. 
EN 

Piotrowski A., Kraków, Rynek gł. 34, O. K. Z. Z. akcep- 
tas antaumendojn por „Plena Vortaro de Esperanto”, 1.000.pa- 
gha, riche ilustrita, 3-a eldono, prezo ankorau nekonata, kaj 
abcnpagon por „Sennaciulo“, organo de SAT, tutjara abono 


zi 150. 
DE LA ADMINISTRACIO 


Ni atentigas, ke tiu chi numero estas sendata al chiuj de- 
zirantaj aboni ghin. Sekvontan n-ron ricevos nur la pagintoj de 
la abono. Nia konto P. K. O., Kraków [V — 1096, Związek 
Esperantystów w Polsce (Asocio de Esperantistoj en Pollando). 
El eksterlando ni akceptas internaciajn respondkuponojn. 

Che demandoj aldonu nepre poshtmarkon au respondkupo- 
mon por respondo. 


GARANTIA FONDO (daurigo) 


sano Walas Franciszek, Bielsko . . zł 30 — 
Kuczer Ludwik, Kraków . . zł 100.— 
© Rauczyński Ryszard, Kraków . zł. 500. — 
La lasta alvokas s-anon Marczykiewicz Antoni, Kraków, 
Grodzka 9 al pago por la Garantia Fondo. 


RICEVITAJ GAZETOJ  / 


La Progresanto, Nro 7/46, adr. G. J. Degenkamp, Pcstbus 8002, 
Amsterdam — W., Nederlando. 

Heroldo de Esperanto, Nro I —3/46, 5/46, adr. T. Jung, Har- 
stenhockweg 223, Scheveningen, Nederlando. 

La Kosmopolito, Nro 6/46 kaj Sennaciulo, organo de S. A. T., 
Nro 7 kaj 8/46, adr. 67 avenue Gambetta, Paris 20. 

La SAT-ido, crgano de portugaliaj laboristaj esperantistoj, adr. 
nemontrita. 

American Esperantist, Nro 5—-6/46, adr. G. Allan Connor, 114 
West l6th Street, New York, 11, N. Y., Usono. 

Cykelbilisten, Nro 1/46, adr. Sáby, Svedujo. 

Libera Tribuno (antaue „Per unu vocho"), Nro 1/46, adr. Post- 
kesto 7356, Johannesburg, S. A. 

Triglav, organo de Slovenia Esperanto-Ligo, Nro 4—-5/46, adr. 

- Ljubljana, Cankarjevo nabrezje //l, Jugoslavio. 

Flandra Esperantisto, Nro 1—-7/46, adr, Pieter van Humbeek- 

straat 3, Brussel-West. 

Irlando Vokas Nro 9/46, adr. Lorcan O hUiginn, Sonas, Dun- 


“droma — Dublin, Irlando.. 

Svisa Espero, organo de Svisa Esperanto-Societo, Nro 3—-4/46, 
adr. Neuveville (Berne), Svisujo. 


Espero Katolika, organo de IKUE, Nro 183, 184, adr. L. G. C. 


de Jong, Roelofarendsveen, Nederlando. 


Atentu! Chiujn pagojn t. e. kotizon por A. E. P., abon- 
pagen por „P. E.“, pagon por libroj direktu al P. K.O. konto: 
[V — 1096 Związek EsperantystOw w Polsce (Asocio de Espe- 
rantistoj en Pollando), Krakow. 


sk 


Libroj riceveblaj che Admin. de ,,P. FE.” 


W. Reymont. En fumejo de l'opio.. . 2 N= 
J. Zulawski Pax . | ca zh 15.— 
Kabe. Internacia Krestdlaŭio ANL OO. zh 35 — 
V. Avsejenko. Fraulino Suzano. . . . zi 25 
A. Grabowski. Postrikolto . A” Zi Y koklo 
S. An-ski. Dibuk . y zm 15.— 
peugue. Ordino: .. "TIE. AA (ADE IO 
Unua kajero. . AA rd IDA pt 


Por afranko aldonu 10% sumo. Livero pro malgranda 


provizo sendeviga. 


ABONO: jare z} 100.—-, di zł 55.—, Por la jaro 1946 


t. e. de majo ghis fino de l'jaro zł 70.—. Aparta numero 
zł 12.—, eksterlando 2 intern. respondkuponoj. 
ANONCOJ: 1/2 pagho zł 1.000.—, 1/4 pagho zł 500.—, 1/8 


pagho zł 250.—. Korespondado: | vorto zł 2, 


PRENUMERATA: rocznie zł 100) —, pdolrocznie zl 55.—, Za 
rok 1946 t. j. od maja do końca roku zł 70.—. Numer 


pojedyńczy zł 12.—, za granicą 2 kupony międzynar. | 
OGŁOSZENIA: 1/2 strony zł 1.000.—, 1/4 strony zł 500.—., 
1/8 strony zł 250.—. Korespondencja: | słowo zł 2 —. 


Redaktas: Komitato. 
Eldonanto: Asocio de Esperantistoj en Pollando. 


Adreso de Redakcio kaj Administracio: Kraków, Rynek Gł. 34, 
ofic., ll p. 


Presejo .Litodiuk — Kraków, Radziwillowska 23 M-14448 


